f8b5bd9399a25f81c265b66edf42351e
Αγοράζοντας κάρτα μνήμης – Τι προσέχουμε
techpress.gr
2020.10

> **Χρήσιμα tips και συμβουλές που θα πρέπει να έχετε υπ’ όψιν σας πριν την αγορά κάρτας μνήμης για το smartphone, το tablet ή τη μηχανή/κάμερά σας.**


[![memorycard](https://www.techpress.gr/wp-content/uploads/2015/05/memorycard.jpg)](https://www.techpress.gr/wp-content/uploads/2015/05/memorycard.jpg)Τη σήμερον ημέρα ελάχιστες είναι εκείνες οι συσκευές τεχνολογίας που δεν δέχονται πλέον κάρτες μνήμης. Η υποστήριξη μιας τέτοιας είναι χαρακτηριστικό που συχνά περνά απαρατήρητο, στα «ψιλά γράμματα» που λέμε. Κι όμως, είναι μείζονος σημασίας αφού μια κάρτα μνήμης επεκτείνει τις δυνατότητες της συσκευής μας, επιτρέποντάς μας να τη χρησιμοποιούμε περισσότερο χωρίς την ανάγκη σύνδεσής της με υπολογιστή ή εξωτερική μονάδα αποθήκευσης για μεταφορά αρχείων. Η κάρτα μνήμης ωστόσο χρειάζεται προσοχή: η αγορά της δεν είναι απλή υπόθεση. Πάμε να δούμε **τι θα πρέπει να προσέξετε κατά την επιλογή της ιδανικής κάρτας μνήμης** για τις ανάγκες και τις συσκευές σας.

 

 
### Προσοχή στο format


Ας ξεκινήσουμε με το προφανές: δώστε τη δέουσα προσοχή στο format της κάρτας σας. Ελέγξτε προσεκτικά το είδος της memory card που δέχεται η συσκευή σας και βεβαιωθείτε ότι έχετε επιλέξει το σωστό πριν την αγορά σας –σε διαφορετική περίπτωση θα το συνειδητοποιήσετε αφού την ανοίξετε και έτσι θα έχετε χάσει και το δικαίωμα αλλαγής της. Για παράδειγμα υπάρχει η **compact flash** την οποία και συναντάμε στα παλαιότερα μοντέλα, όπως και η **sd** που ωστόσο είναι με διαφορά το δημοφιλέστερο είδος κάρτας. Αυτή τη συναντάμε σε διάφορες παραλλαγές πέραν της κλασσικής –και παμπάλαιας- sd, όπως τις **sdhc**, **sdxc** (και οι δύο έχουν να κάνουν με τη χωρητικότητα και την ταχύτητα μεταφοράς δεδομένων που προσφέρουν) και **microsd**. Οι **xd picture** χρησιμοποιούνταν αποκλειστικά από μοντέλα fuji και olympus ενώ οι **memory stick duo** έκαναν το ίδιο για αυτά της sony. Εσχάτως έχει εμφανιστεί η **xqd** η οποία προσφέρει τρελές ταχύτητες και απίστευτες χωρητικότητες, ωστόσο είναι αρκετά νωρίς και πρέπει να δούμε κατά πόσο θα την «αγκαλιάσουν» κοινό και βιομηχανία.

 
### Πάρτε πακέτο και έναν αναγνώστη


Σε περίπτωση που δεν το έχετε κάνει ήδη, φροντίστε να προμηθευτείτε παρ’ αυτά έναν αναγνώστη καρτών μνήμης (**card reader**). Ενδεχομένως φυσικά το laptop σας να διαθέτει έναν τέτοιο ενσωματωμένο οπότε εφ’ όσον μπορείτε να κάνετε κι έτσι τη δουλειά σας, πάσο. Το card reader σας χρειάζεται προκειμένου να μεταφέρετε εύκολα και γρήγορα αρχεία από την κάρτα στον υπολογιστή σας προκειμένου να τα επεξεργαστείτε και να αδειάσετε την πρώτη. Εννοείται ότι μπορείτε να κάνετε το ίδιο και με ένα καλώδιο, ωστόσο με το card reader θα είστε σε θέση π.χ. να κάνετε την προαναφερθείσα μεταφορά ενώ η κάμερα δουλεύει με μία δεύτερη κάρτα. Όπως και να ‘χει, τα card readers δεν στοιχίζουν πλέον πολύ και μάλιστα ίσα-ίσα που **μπορείτε να βρείτε εξαιρετικά μοντέλα σε τιμές μικρότερες των 10€**.

 

[![card-reader](https://www.techpress.gr/wp-content/uploads/2015/05/card-reader-1024x814.jpg)](https://www.techpress.gr/wp-content/uploads/2015/05/card-reader.jpg)

 
### Μην τσιγκουνευτείτε τα gb


Πάνε οι εποχές που για μερικά gb έπρεπε να δαπανήσετε μια μικρή περιουσία. Οι κάρτες μνήμης έχουν ξεφτιλιστεί πλέον σε ό,τι έχει να κάνει με την τιμή τους, σε τέτοιο βαθμό που **μπορείτε να βρείτε 8 gb με λιγότερα από 10€**. Βέβαια έχουν αυξηθεί και οι απαιτήσεις των φωτογραφικών/καμερών με τις φωτογραφίες και τα βίντεο να απαιτούν πολύ περισσότερο χώρο. Εσείς αυτό που θα πρέπει να έχετε κατά νου, είναι να πάρετε μία κάρτα που καλύπτει και με το παραπάνω τις ανάγκες σας. Σκεφτείτε σε βάθος χρόνου και ει δυνατόν κάποιο απαιτητικό σενάριο: **ενδεικτικά, με 35€ παίρνετε 32 gb ενώ με 55€ πάτε στα 64 gb**. Αν θέλετε μια πρόταση, μαζί με την κύρια κάρτα σας, δώστε και μερικά «ψιλά» ακόμα και **αγοράστε και μία δεύτερη**, πολύ μικρότερη (π.χ. μία στα 64 gb και μία στα 8 gb), έτσι ώστε να την έχετε σαν backup λύση διά παν ενδεχόμενο.

 
### Δώστε βάση στην ταχύτητα


Τα gb που είπαμε αμέσως πριν μπορεί να είναι σημαντικά, ωστόσο δεν αποτελούν πανάκεια. Υπάρχουν κι άλλα στοιχεία που θα πρέπει να εξετάσετε σε μια κάρτα μνήμης, ιδίως αν την προορίζετε για επαγγελματική χρήση. Αν για παράδειγμα η συσκευή σας παίρνει sd κάρτες, δείτε αν υποστηρίζει **sdhc/sdxc** και προτιμήστε μια τέτοια. Χρησιμοποιεί διαφορετικό σύστημα αρχείων (fat32 έναντι fat16) με αποτέλεσμα να προσφέρει **ανώτερες ταχύτητες** πρόσβασης. Για τις ταχύτητες να ελέγχετε πάντα τόσο αυτή για την εγγραφή, όσο και εκείνη για την ανάγνωση. Συνήθως αποτυπώνονται στην **κλάση** της κάρτας: μία class 2 παίζει στα 2 mb/s, μία class 4 στα 4 mb/s και μία class 8 στα 8 mb/s. Ανάλογα φυσικά παίζουν κι οι τιμές τους. Επιπρόσθετα, ρίξτε μια ματιά και στο λεγόμενο **mtbf** (mean time before failure, κοινώς ο εκτιμώμενος χρόνος ζωής): υπάρχουν κάρτες που δίνουν 1 εκατ. ώρες (δηλαδή 115 χρόνια) χρήσης, οπότε μία που τις αγοράζετε και μία που ξενοιάζετε.

 

[![256gb-sdxc-card-02](https://www.techpress.gr/wp-content/uploads/2015/05/256gb-sdxc-card-02.jpg)](https://www.techpress.gr/wp-content/uploads/2015/05/256gb-sdxc-card-02.jpg)
### 


 
### Κάρτα – usb stick


Τώρα τελευταία έχουν κάνει την εμφάνισή τους κάτι **καινούρια usb sticks** τα οποία συνδέονται σε περισσότερες από μία θύρες (usb και micro usb και ενδεχομένως και lightning σε κάποια εξ αυτών). Αυτά προσφέρουν τεράστια ευκολία κινήσεων μιας που μπορείτε πάρα πολύ άνετα να τα συνδέσετε στη συσκευή σας, να τραβήξετε δεδομένα και με τον ίδιο τρόπο να τα περάσετε σε ένα pc ή εναλλακτικά να τα κρατήσετε αποθηκευμένα εκεί. Προσοχή: **αυτό δεν θα πρέπει να επηρεάσει την επιλογή κάρτας μνήμης**. Άλλο το ένα, άλλο το άλλο. Η κάρτα μνήμης είναι κάτι που θα παραμένει σταθερά μέσα στη συσκευή σας γι’ αυτό δώστε βάση σε όλα όσα είπαμε και κάντε την καλύτερη δυνατή επιλογή. Τα υπόλοιπα είναι απλά «έξτρα».

 

 
cd334e2c3f9840cbeed22899581a9cfc
Πρώτη Κάρτα Μνήμης microsdhc 32gb
techpress.gr
2020.10
**> Η sandisk ανακοίνωσε σήμερα ότι έχει αρχίσει η διανομή της κάρτας μνήμης με την υψηλότερη παραγωγική ικανότητα στα 32 gb.**
  



![microsd hc](https://www.techpress.gr/wp-content/uploads/2010/09/microsd-hc-150x133.png "microsd hc")Η νέα κάρτα microsdhc προσφέρει στους καταναλωτές ένα πρωτοφανές επίπεδο ελευθερίας και ευελιξίας στην αποθήκευση, την αποστολή και την απόλαυση του ψηφιακού περιεχομένου. 
  



Τα smart phones έχουν εξελιχθεί πολύ περισσότερο από την απλή τηλεφωνική τους χρήση. Χρησιμεύουν ως κινητά γραφεία, συσκευές αναπαραγωγής μουσικής, κινηματογραφικές αίθουσες, φωτογραφικές μηχανές, συσκευές βίντεο, συσκευές gps και πύλες στο internet. 
  



Η εξαιρετικά ευέλικτη στα 32gb κάρτα microsdhc από τη sandisk προσφέρει άμεση επέκταση μνήμης, η οποία επιτρέπει στους καταναλωτές να απολαμβάνουν τα αποθηκευμένα αρχεία των προηγμένων συσκευών τους. Για παράδειγμα, η κάρτα sandisk 32gb microsdhc μπορεί να αποθηκεύσει αρκετή μουσική ώστε να ξεπεράσει 35 πτήσεις μετ 'επιστροφής μεταξύ του Σαν Φρανσίσκο και της Νέας Υόρκης χωρίς την επανάληψη τραγουδιού. 
  



Η μαζική παραγωγή των νέων καρτών από τη sandisk βασίζεται στην κορυφαία τεχνολογία 32nm τρίτης γενιάς x3 (3-bit-ανά-κύτταρο), η οποία κάνει δυνατή τη χωρητικότητα 32gb σε μία τόσο μικρή μορφή. Η επιτυχημένη ανάπτυξη και η ευρεία διανομή των προϊόντων x3 καταδεικνύει τόσο την ωριμότητα της τεχνολογίας όσο και την ικανότητά της sandisk ώστε να εισβάλουν γρήγορα στην αγορά. 
  



Οι κάρτες μνήμης sandisk microsdhc είναι επίσης διαθέσιμες σε 2, 4, 8 και 16gb. 
  



5b1ee5a438fcb8a997f68550bfc13cc4
Η kingston digital λανσάρει νέα microsdhc card 16gb
techpress.gr
2020.10

> **Η kingston digital europe ltd. ανακοίνωσε σήμερα ότι διαθέτει στην αγορά τη νέα micro sdhc flash memory card για κινητά τηλέφωνα, με ακόμα μεγαλύτερη χωρητικότητα.** 


[fusion\_builder\_container hundred\_percent="yes" overflow="visible"][fusion\_builder\_row][fusion\_builder\_column type="1\_1" background\_position="left top" background\_color="" border\_size="" border\_color="" border\_style="solid" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="no" center\_content="no" min\_height="none"][caption id="attachment\_7153" align="alignleft" width="150" caption="kingston microsdhc card 16gb "][![kingston microsdhc card 16gb ](https://www.techpress.gr/wp-content/uploads/2009/02/kingston_microsdhc_16gb-150x130.jpg "kingston_microsdhc_16gb")](https://www.techpress.gr/index.php/archives/7152/kingston_microsdhc_16gb)[/caption]

Η νέα κάρτα μεγαλύτερης χωρητικότητας (16gb), προσφέρει περισσότερες δυνατότητες αποθήκευσης αρχείων για κινητά τηλέφωνα τελευταίας τεχνολογίας και άλλες ψηφιακές συσκευές και εντάσσεται στην οικογένεια των καρτών microsdhc στα 4 και 8gb.
*«Η αυξημένη λειτουργικότητα των κινητών τηλεφώνων τελευταίας γενιάς δημιούργησε στους καταναλωτές την ανάγκη για περισσότερο ψηφιακό περιεχόμενο»*, δήλωσε, ο **Οδυσσέας Σκαρπίδης**, business development manager της kingston digital για την Ελλάδα. *«Σήμερα, τα κινητά τηλέφωνα χρησιμοποιούνται και ως φορητά* *media**players* *και ως φωτογραφικές μηχανές. Η* *microsdhc**card* *16**gb* *της* *kingston**®* *επιτρέπει στους χρήστες συσκευών με περιορισμένη χωρητικότητα εσωτερικής μνήμης να αποθηκεύουν περισσότερες φωτογραφίες, τραγούδια, παιχνίδια και βίντεο*».

Η microsdhc card 16gb της kingston, δίνει στο χρήστη τη δυνατότητα να αποθηκεύσει περισσότερα από 3.000 τραγούδια* και περισσότερες από 9.000 φωτογραφίες ή 16 ώρες βίντεο***  από ένα κινητό με φωτογραφική μηχανή των 5mp** και είναι ιδανική για την αποθήκευση, μεταφορά και εφαρμογή του ψηφιακού περιεχομένου. Τα πιο εξελιγμένα μοντέλα κινητών από κατασκευαστές όπως η lg, η motorola, η nokia, η rim και η sony ericsson υποστηρίζουν εξωτερική μνήμη έως και 16gb.

Παρόλο που από άποψη μεγέθους η  κάρτα microsdhc είναι ίδια με την απλή κάρτα micro sd, η microsdhc είναι συμβατή με συσκευές που υποστηρίζουν την τεχνολογία microsdhc, αλλά όχι με τις συνηθισμένες microsd συσκευές και readers.

  

**Χαρακτηριστικά/Πλεονεκτήματα των** **micro****sdhc** **cards****των 16****gb****:**


* **Συμβατό****:** με sd specification 2.00 version
* **Ευελιξία:** όταν συνδυάζεται με τον αντάπτορα, μπορεί να χρησιμοποιηθεί ως full size microsdhc card
* **Συμβατό:** με microsdhc συσκευές/readers μόνο
* **file format:** fat 32



  

**Χαρακτηριστικά της** **micro****sdhc** **card****των 16****gb****:**

* **Χωρητικότητα****†**: 16gb
* **Διαστάσεις****:** 0.43" x 0.59" x 0.039" ( 11mm x 15mm x 1mm)
* **high-speed class rating:** class 2: 2mb/sec. ελάχιστος διατηρούμενος ρυθμός μεταφοράς δεδομένων
* **Θερμοκρασία Λειτουργίας:** -13°f έως 185°f (-25°c έως 85°c)
* **Θερμοκρασία Αποθήκευσης:** -40°f έως 185°f (-40°c έως 85°c)
* **Βάρος****:** 0.05 oz (1.4g)
* ---



** Κατά προσέγγιση αριθμός τραγουδιών. Εκτιμώμενο μέγεθος αρχείου 4mp. Τα αποτελέσματα μπορεί να ποικίλουν ανάλογα με τους ρυθμούς συμπίεσης και τις συσκευές που χρησιμοποιούνται.*
*** Κατά προσέγγιση αριθμός φωτογραφιών σε μορφή jpeg Εκτιμώμενο μέγεθος αρχείου 5mp. Το μέγεθος των αρχείων jpeg μπορεί να ποικίλει ανάλογα με το μοντέλο φωτογραφικής μηχανής και των προπιλεγμένων ρυθμίσεων, όπως επίσης από την επιλογή της ανάλυσης και των ρυθμίσεων συμπίεσης. Ορισμένες host devices ίσως να μην υποστηρίζουν όλες τις καταγεγραμμένες χωρητικότητες αποθήκευσης των προϊόντων flash.*
**** Κατά προσέγγιση λεπτά video clips. Εκτιμώμενο mpeg1 format, μέγεθος αρχείου 1.5mbps. Τα αποτελέσματα μπορεί να ποικίλουν ανάλογα με το ρυθμό συμπίεσης των video.*
*† Σημείωση: Κάποιες από τις καταγεγραμμένες χωρητικότητες, χρησιμοποιούνται για formatting και άλλες λειτουργίες και άρα δε διατίθενται για αποθήκευση δεδομένων. Για περισσότερες πληροφορίες, παρακαλώ συμβουλευτείτε: kingston's flash memory guide στο kingston.com/flash\_memory\_guide.*[/fusion\_builder\_column][/fusion\_builder\_row][/fusion\_builder\_container]